Valgevene president Aleksandr Lukašenka külastas 13. märtsil Teherani ja kohtus teiste hulgas riigi kõrgeima juhi Ali Khameneiga.
Lukašenka Iraani külastamise eesmärgiks oli "laiaulatusliku koostöö" arutamine, vahendab Valgevene uudisteagentuur BelTA.
Iraani presidendi Ebrahim Raisiga peetud "pingeliste ja edukate" läbirääkimiste tulemusel allkirjastati kahe riigi koostöö teekaart ja hulk ühistegevust määratlevat dokumenti aastateks 2023–2026.
Valgevene presidendi sõnul on koostöö mahuks sada miljonit dollarit.
Valgevene on suur masina-, elektroonika ja relvatootja.
Toimetas Karol Kallas